חנן בן ארי

חָנָן בֶּן אֲרִי (נולד ב-8 באפריל 1988, כ"א בניסן ה'תשמ"ח) הוא זמר-יוצר ומלחין ישראלי. בן ארי נולד וגדל בקרני שומרון. אביו הוא הרצל בן-ארי, ראש מועצת קרני שומרון לשעבר. חנן בן ארי למד בבית הספר הממלכתי-דתי "ברקאי" ובישיבה התיכונית "הליכות עולם" ביישובו. הוא הושפע מוזיקלית מאביו, שהוא גם פייטן וחזן. הוא החל ליצור בגיל 13. בגיל 17 החל ללמוד בישיבת ההסדר "מדברה כעדן", ושירת בצה"ל במסגרת ההסדר בגדוד נצח יהודה במשך שנה וארבעה חודשים. בשנת 2008 התחתן עם הדס (מ-2015, "הדסה") לבית רגב. תחילה גרו בבני ברק, ולאחר כחצי שנה עברו למשך ארבע שנים לגור ברמת עמידר, בסמוך לישיבת רמת גן, שבה למד בן ארי כאברך. בהמשך התגוררו באור יהודה. בן ארי לימד בתיכון "אדר" בפתח תקווה ושימש כסולן בלהקת החתונות "קולות". חנן ואשתו הדס היו כתבים בעלון "עולם קטן" והיו העורכים הראשונים של "עולם קטן – המגזין" (כיום: "מקום בעולם"). בשנת 2010 כתב והלחין יחד עם הדסה אשתו את "הילדים הללו", שיר שהוא פרפרזה ל"הנרות הללו" של חנוכה. בשנת 2013 יצר עם המוזיקאים יעקב אסרף וניר רובין את המופע "מתבגרים" – מופע מוזיקלי חינוכי להורים ולמתבגרים. בשנת 2014 יצר הרקדן והכוריאוגרף שגיא עזרן ריקוד לשיר "ותיקח מרים" שבן ארי כתב וביצע עם להקת "קולות", והביצוע זכה במקום השלישי במצעד הריקודים הארצי לאותה שנה. בדצמבר באותה השנה בן ארי הוציא לאור את הסינגל הראשון שלו, "ממך עד אליי", אשר נכנס לפלייליסט של גלגלצ, הגיע למקום הרביעי בדירוג השבועי של התחנה וזכה במקום ה-34 במצעד השנתי של התחנה לשנת תשע"ה. הסינגל יצא במסגרת אלבום הבכורה של בן ארי, "איזון", שיצא לאור בעזרת מימון המונים באתר הדסטארט בפרויקט שפעל בחודשים יולי ואוגוסט 2015. הסכום שגויס במסגרת הקמפיין היה הסכום השלישי בגובהו שגויס עבור אלבום ישראלי עד אז. בפברואר 2016 יצא האלבום שזכה לביקורות חיוביות ואף הגיע למעמד אלבום זהב. האלבום מכיל בין השאר שירים איתם הופיע בן ארי בעבר וזכו לעיבוד מחודש. לקראת צאת האלבום, בינואר באותה שנה, הוציא בן ארי סינגל רביעי מתוך האלבום, "החיים שלנו תותים", אותו חיבר בהשראת בתו הקטנה. השיר הפך ללהיט ובן ארי העפיל לראשונה לצמרת מצעד ההשמעות ברדיו, והגיע למקום הראשון במצעד השבועי של מדיה פורסט, השיר זכה לפארודיה ב"ארץ נהדרת". בן ארי יצר בתגובה פארודיה על השיר "מתוקה מהחיים" של ארץ נהדרת. השיר זכה במקום הראשון במצעד השנתי של גלגלצ לשנת תשע"ו, ובמקום החמישי במצעד של רשת ג' באותה שנה. שיר נוסף מהאלבום, "אמא אם הייתי", הגיע למקום ה-16 במצעד של גלגלצ לאותה שנה. לקראת צאתו של אלבום שני, הוציא בן ארי מתוכו את הסינגלים: "לא לבד", "תודה שאת", "על משכבי", שבו שיתף פעולה עם זמר הפופ הים-תיכוני משה פרץ, ו"ויקיפדיה", שאת מילותיו כתב עם קרן פלס. השיר "ויקיפדיה" הגיע למקום השני במצעד השנתי של גלגלצ לשנת תשע"ז ולמקום השלישי במצעד השנתי של רשת ג' באותה שנה. כמו כן, השיר זכה בפרס שיר השנה של אקו"ם לשנת 2017. בדצמבר 2017 הוציא את הסינגל "מה אתה רוצה ממני" ובמרץ 2018 הוציא את הסינגל "בשורות טובות". באפריל 2018 הוציא את האלבום השני שלו "לא לבד". עם זכייתה של מכבי תל אביב בליגת ג'פניקה לעונת 2018/2019, ביצע בן ארי את שיר האליפות "צהוב עולה זה מכבי", כחידוש לשיר ששרה להקת אתניקס בעונת האליפות 1995/1996. בפברואר 2019 הוציא את הסינגל-קליפ "אלוף העולם", שהולחן על ידי בן ארי בשיתוף נתן גושן. במאי 2019 פרסם סינגל בשם "דור", העוסק בפער הבין-דורי בסוגיות כמו אמונה ושמירת מסורת. השיר עורר תגובות מעורבות במגזר הדתי ומחוצה לו. בפברואר 2020 הוציא את הסינגל-קליפ "אם תרצי", אותו הלחין יחד עם המלחין נתן אורנשטיין. השיר הגיע למקום השני במצעד הפזמונים העברי השנתי של גלגלצ ו-ynet ובמצעד של mako לשנת תש"פ. במצעדים אלו גם נבחר כאיש השנה, יחד עם זכייה בתואר "זמר השנה" של רדיו תל אביב. בנובמבר הוציא את הסינגל-קליפ "אמן על הילדים", שהגיע היישר אל המקום הראשון במצעד השבועי של מדיה פורסט. השיר הגיע למקום התשיעי במצעד השנתי של גלגלצ לשנת תשפ"א. במאי 2021 הוציא את הסינגל-קליפ "חולם כמו יוסף" אשר כתב יחד עם אחיו נריה. ב-22 עד 25 ביוני של אותה שנה הופיע לראשונה בקריירה בתיאטרון קיסריה בסדרה של 4 הופעות רצופות. בשנה זו זכה בפרס אקו"ם למחבר השנה, ושירו "אם תרצי" זכה בפרס השיר המושמע ביותר לשנת 2020. ב-6 בספטמבר 2021 זכה בתואר "זמר השנה" במצעד השירים השנתי של "כאן גימל". ב-6 בדצמבר 2021 הוציא את הסינגל-קליפ "מקום". ב-28 במרץ 2022 היה אמור להוציא את השיר הקצבי "אלא בי" אך בעקבות פיגוע הירי בחדרה שהתרחש יום קודם, בחר לדחות את הוצאתו ובמקום זאת הוציא את השיר "בסוף זה הלחן". כתשעה חודשים לאחר מכן, ב-12 בדצמבר 2022 הוציא את השיר "אלא בי". ביוני 2022 עלה המחזמר ”אלוף העולם“ בתיאטרון אורנה פורת, שכלל את שיריו של בן־ארי. ב-26 ביוני הוציא את הסינגל-קליפ "חנניה" (מתוך הופעה חיה) שמדבר על סבו, שעל שמו הוא קרוי. ב-14 ביולי הופיע בטקס פתיחת המכביה ה-22 באצטדיון טדי בהשתתפות נשיא מדינת ישראל יצחק הרצוג, ראש ממשלת ישראל יאיר לפיד ונשיא ארצות הברית ג'ו ביידן וביצע מחרוזת של שלושה משיריו. ב-9 בספטמבר 2022 הוציא אלבום הופעה הנקרא Live 2022. במהלך מונדיאל 2022 התארח מספר פעמים בפודקאסט "הפודיום". ב-22 בדצמבר 2022 הוציא את הסינגל-קליפ "אלא בי". בפברואר 2023 החל לשמש כפרזנטור של חברת אל על. ב-9 במאי 2023 הוציא את השיר "עטלף עיוור", וב-12 ביוני 2023 הוציא את האלבום "יש כאן יותר מזה". ב-16 באוקטובר, כשבוע אחרי פתיחת מלחמת חרבות ברזל, הוציא את השיר "מולדת" על המלחמה. שבוע לאחר הוצאת השיר, בן ארי הוסיף וקרא בהופעה לפני חיילים תחת הלחן של מחשבות טובות: ”ננקום נקמת בארי, בוא נפרק אותם, עם ישראל חי, חוזרים לגוש קטיף, משחקים כדורעף חופים, מקימים את חוף "נובה" על החוף של עזה”. דבריו צוטטו על ידי נציגת דרום אפריקה בתלונה נגד ישראל בגין רצח עם בבית הדין הבין-לאומי לצדק (ICJ). ב-12 בדצמבר נכנס לתוך עזה והופיע בפני חיילים, הוא היה לזמר הישראלי הראשון שעשה זאת בזמן המלחמה. הופע בדמותו בסדרה אבא מטפלת, ובמערכון על יום העצמאות בתוכנית ארץ נהדרת. דודו מצד אביו הוא חבר הכנסת לשעבר מיכאל בן ארי, ממקימי מפלגת עוצמה יהודית. אביו היה ראש המועצה הדתית בקרני שומרון ואחיו של חנן, נריה, יצא בשאלה כשחנן היה צעיר. השניים כתבו יחד את השיר "אחים" העוסק בנושא, שאיתו הופיע חנן במסגרת המופע "מתבגרים". השיר נכלל גם באלבומו הראשון של בן ארי, שבו הוא מבצע אותו בדואט עם עברי לידר, והוא אחד משני שירים מהמופע שנכנסו לאלבום, לצד "הינדיק". לימים כתבו יחד את השיר "חולם כמו יוסף", שיצא ב-2021. בהמשך כתבו יחד כמה מן השירים הכלולים באלבומו השלישי, "יש כאן יותר מזה". בן ארי נישא להדסה ולהם שבעה ילדים, מתגורר בפרדס חנה. באוגוסט 2024 הודיעו בני הזוג על החלטתם להיפרד. ערך מורחב – דיסקוגרפיה של חנן בן ארי 2016: איזון 2018: לא לבד 2023: יש כאן יותר מזה 2022: Live 2022 שירים שהוקלטו על ידי חנן בן ארי מדיה וקבצים בנושא חנן בן ארי בוויקישיתוף חנן בן ארי, ברשת החברתית פייסבוק חנן בן ארי, ברשת החברתית אינסטגרם חנן בן ארי, ברשת החברתית טיקטוק חנן בן ארי, סרטונים בערוץ היוטיוב חנן בן ארי, במיזם "אישים" לתיעוד היצירה הישראלית חנן בן ארי, במסד הנתונים הקולנועיים IMDb (באנגלית) חנן בן ארי, באתר "אידיבי", מאגר הידע העברי לקולנוע ישראלי ועולמי חנן בן ארי, באתר ספוטיפיי חנן בן ארי, באתר MusicBrainz (באנגלית) חנן בן ארי, דף שער בספרייה הלאומית כל הכתבות על חנן בן ארי, באתר ערוץ 7 רבקי גולדפינגר, יש דוסים בבארבי, באתר ערוץ 7, 10 ביוני 2015 בן עופר, רוק בבית הכנסת: המתנחל לשעבר שהפך ליקיר המיינסטרים הישראלי, באתר Xnet‏, 15 ביוני 2015 אביב נוימן, עכבר העיר אונליין, החיים שלו תותים: ההייפ המוצדק של חנן בן ארי, באתר הארץ, 22 במרץ 2016 הגרוב הפיוטי בלהיטים של חנן בן ארי, סרטון בערוץ "הראשון", באתר יוטיוב נבו זיו, ישתדרג שמו, באתר "ידיעות אחרונות", 19 בפברואר 2016 לא יוצא מאיזון - חנן בן ארי באלבום בכורה מוכיח שהחיים שלו תותים, באתר וואלה, 22 במרץ 2016 רז שכניק, בית חנן, באתר "ידיעות אחרונות", 4 ביולי 2017 ישי הולנדר, ‏אל תסכמו אותו: העולם על פי חנן בן ארי, בעיתון מקור ראשון, 30 במרץ 2018 אסף נבו, "כולם מפחדים פה אחד מהשני", באתר ישראל היום, 29 בספטמבר 2018 רז שכניק, מחונן, באתר "ידיעות אחרונות", 19 בפברואר 2020 לירון זייד, ‏חנן בן ארי: "לא חשבתי שאהיה זמר בכלל", באתר ‏מאקו‏, 21 ביוני 2020 בן שלו, בין שלמה ארצי לרב קרליבך: איך נהפך חנן בן ארי לסופרסטאר ישראלי?, באתר הארץ, 14 באפריל 2022 נדב גדליה, הסוד של חנן בן ארי נמצא בתדר שלו, באתר הארץ, 2 במאי 2022 רינת קרמר יבלינוביץ, ‏חנן בן ארי חושף: "מגלה דברים חדשים ולא פשוטים", באתר "סרוגים", 7 במאי 2023 רן בוקר, הריאיון החשוף של חנן בן ארי: "ישבתי באוטו מחוץ לבית ובכיתי", באתר ynet, 7 ביולי 2023 רבקי גולדפינגר, עניין אישי והפעם עם הדסה בן ארי, באתר ערוץ 7, 15 בדצמבר 2015; יוני קמפינסקי, צפו: כשפריד ובן-ארי נפגשים ושרים, באתר ערוץ 7, 26 באוגוסט 2016, בווידאו בתזמון 3:48 איתמר מרילוס, מתבגרים בחן, באתר ערוץ 7, 22 בדצמבר 2013 מופע מתבגרים - חנן בן ארי, יעקב אסרף, ניר רובין (צילום ועריכה 13הפקות), סרטון באתר יוטיוב (אורך: 06:23) תוצאות מצעד הריקודים הארצי לשנת 2014, באתר "מחול ישראלי". המצעד הישראלי השנתי של גלגלצ לשנת תשע"ה – הרשימה המלאה, באתר וואלה, 10 בספטמבר 2015 דף הפרויקט, באתר הדסטראט. סכומים גבוהים יותר גייסו גבע אלון וכן אחינועם ניני וגיל דור החיים תותים: חנן בן ארי זכה באלבום זהב על "איזון", באתר כיפה, 2 ביוני 2016 תוצאות המצעד הישראלי לשנת תשע"ו באתר גלגלצ. תוצאות המצעד הישראלי לשנת תשע"ו באתר רשת ג'. חנן בן ארי - ויקיפדיה, באתר ‏מאקו‏, 28 במאי 2017 המצעד הישראלי השנתי של גלגלצ ו-וואלה! NEWS, באתר וואלה, 19 בספטמבר 2017 המצעד השנתי של גימל תשע"ז, באתר כאן – תאגיד השידור הישראלי, 22 בספטמבר 2017 שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה, 31 במאי 2018 נתנאל לייפר, ‏חנן בן ארי בסינגל חדש: "אלוף העולם", באתר כיכר השבת, 17 בפברואר 2019 עוזיאל סבתו, חנן בן ארי מעצבן, באתר ערוץ 7, 29 במאי 2019 העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 כבוד למגזר: חנן בן ארי נבחר כאיש השנה של גלגלצ, באתר "סרוגים", 17 בספטמבר 2020 המצעד השבועי, שבוע 48, 2020, באתר מדיה פורסט ישראל חנן בן ארי – חולם כמו יוסף, באתר כאן – תאגיד השידור הישראלי, 11 במאי 2021 אלינור צוקרמן, ‏חנן בן ארי מציג: איך לכבוש את המדינה בגיל 33 ועם 6 ילדים, באתר ‏מאקו‏, 24 ביוני 2021 רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021 חנן בן ארי בשיר חדש ונוגה - בסוף זה הלחן, באתר ערוץ 7, 28 במרץ 2022 פוסט על השיר בעמוד של חנן בן ארי, ברשת החברתית פייסבוק אריאל פייגלין, אחרי שנדחה בגלל הפיגוע בחדרה: חנן בן ארי משחרר את 'אלא בי', באתר ערוץ 7, 20 בדצמבר 2022 נדב מנוחין‏, שמש לעולם: המחזמר משיריו של חנן בן ארי פשוט למדי, אבל גם מרגש מאוד, באתר וואלה, 23 ביוני 2022 השיר של חנן בן ארי על סבא חנניה סוף סוף נחשף: "הלוואי אהיה כמותו", באתר כיפה; וואלה! תרבות‏, "הלוואי אהיה כמותו": חנן בן ארי מוציא שיר חדש שמוקדש לסבא חנניה, באתר וואלה, 26 ביוני 2022 גם ביידן ראה: צפו בהופעה המטורפת של חנן בן ארי במכביה, באתר כיפה, 18 ביולי 2022 אתר האינטרנט הרשמי של הפודיום יאיר טוקר, חנן בן ארי בסינגל חדש: "אלא בי", באתר כיכר השבת, ‏22 בדצמבר 2022 (בעברית) ערן סויסה, חנן בן ארי קוטף קמפיין חדש והוא לא לבד, באתר ישראל היום, 6 בפברואר 2023 האזינו "תהיו עדינים איתי": חנן בן ארי חושף את השיר הראשון באלבום החדש, באתר כיפה, 9 במאי 2023 יוספה קמחי, ‏שימו פליי: אלבום חדש לחנן בן ארי, באתר מעריב אונליין, 12 ביוני 2023 וואלה! תרבות‏, "מתרגש ברמות של התקף לב": חנן בן ארי משיק אלבום חדש, באתר וואלה, 12 ביוני 2023 אליעזר חסיד, חנן בן ארי תחת מתקפה: "פסיכופט, אפס, משיחיסט", באתר בחדרי חרדים רינת קרמר יבלינוביץ, ‏הבמאית קראה לו פסיכופת, חנן בן ארי הגיב: "גאה להיות ישראלי", באתר "סרוגים", 24 באוקטובר 2023 חנן בן ארי בתגובה ליעלי אבנרי: "מודה שנפגעתי, אשמח להיפגש", באתר ערוץ 7 אלון עידן, חנן בן ארי הוא הגרסה המוזיקלית של עמית סגל, באתר הארץ, 8 בנובמבר 2023 אנה ברסקי, ‏חנן בן ארי, ואטורי ואליהו: הרשימה החלקית של "כוכבי" האג, באתר מעריב אונליין, 11 בינואר 2024 רן בוקר, חנן בן ארי הופיע בפני הלוחמים והדליק איתם נרות - בעזה, באתר ynet, 12 בדצמבר 2023 רבקי גולדפינגר, עניין אישי והפעם עם מיכאל בן ארי, באתר ערוץ 7 כאן 11 - תאגיד השידור הישראלי (2024-05-08), שיר אחד 🎤 עיבוד טלוויזיוני להסכת | חנן בן ארי - אלוף העולם, נבדק ב-2024-05-21 חנן בן ארי ואשתו הדסה מודיעים על פרידה, באתר ערוץ 7, 17 באוגוסט 2024 תגידו מזל טוב: חנן בן ארי בבשורה משמחת, באתר "סרוגים", 31 ביולי 2023